מנגינת ברודוויי

מנגינת ברודוויי (באנגלית: The Broadway Melody) הוא סרט קולנוע מוזיקלי בבימויו של הארי בומונט משנת 1929. מנגינת ברודוויי הוא הסרט המדבר הראשון שזכה בפרס אוסקר לסרט הטוב ביותר. גרסתו הראשונה של הסרט צולמה בשיטת טכניקולור והסרט היה המיוזיקל הראשון שצולם בהוליווד. אולם גרסת הטכניקולור נעלמה ורק גרסת הסרט השחור-לבן שרדה. תסריט הסרט נכתב על ידי ג'יימס גליסון ונורמן יוסטון על פי ספרו של אדמונד גולדינג. פסקול הסרט הולחן על ידי ניקו הרב בראון, ג'ורג' מ. קוהאן וווילארד רובינסון. בסרט משחקים צ'ארלס קינג, אניטה פייג', בסי לאב וג'ד פרוטי. מלבד הזכייה בפרס אוסקר לסרט הטוב ביותר, לאב הייתה מועמדת לפרס אוסקר לשחקנית הטובה ביותר ובומונט היה מועמד לפרס אוסקר לבמאי הטוב ביותר. האנק (בסי לאב) וקוויני מאהוני (אניטה פייג') הן צמד אחיות המהגרות לניו יורק במטרה להתפרנס בברודוויי. אדי (צ'ארלס קינג) הוא כותב שירים ומלחין הנמצא במערכת יחסים עם האנק והוא משכנע אותה לבוא לניו יורק. אך כשאדי פוגש את קוויני, הוא מתאהב בה. קוויני מתחילה לצאת עם אדם עשיר אך מפוקפק בשם ג'ואק וורינר (קנת' תומפסון) כדי לגרום לאדי לחזור לאהוב את האנק. הסרט פותח בסצנה שבה אדי מסרב לתת את שירו החדש "The Broadway Melody" לצמד בנות המבקשות ממנו אותו אלא לתת אותו לאחיות מאהוני. בינתיים האנק וקוויני מגיעות לבית המלון שם הן מחכות לאדי. האנק נלהבת להגיע לניו יורק והיא נחושה בדעתה להפוך אותן למפורסמות בעוד שקוויני פחות נלהבת. כשדוד ג'אד (ג'ד פרוטי) מציע להן עבודה זמנית האנק דוחה את ההצעה למורת רוחה של קוויני. כשאדי מגיע הוא לוקח אותם למנהל זאנפילד (אדי קיין). זאנפילד לא מרוצה מהצמד אך הוא מחליט להעסיק את רק קוויני. קוויני משכנעת אותו גם להעסיק את האנק. במהלך חזרה להופעה זאנפילד מחליט לבטל את הופעתן של האחיות מאהוני ולהשאיר את קוויני בתפקיד שולי. באותו תפקיד קוויני מושכת את תשומת לבו של ג'ואק וורינר שמתחיל לחזר אחריה. אדי מביע את מורת רוחו לגבי ג'ואק ואילו האנק כועסת על קוויני שהיא הצליחה עקב יופייה ולא כישרונה. בהמשך הסרט אדי מביע אהבה בפני קוויני כשהאנק לפתע האנק מופיעה. האנק מבינה שהשנים מאוהבים והיא נותנת את הסכמתה בטענה שהיא מעולם לא אהבה את אדי אלא ניצלה אותו לצרוך עסקי הבידור. בסוף הסרט קוויני ואדי חוזרים מירח דבש בעוד שהאנק ממשיכה לנסות את מזלה בעסקי הבידור. צ'ארלס קינג – אדי אניטה פייג' – קוויני בסי לאב – האנק ג'ד פרוטי – דוד ג'אד קנת' תומפסון – ג'ואק וורינר אדי קיין – זאנפילד לסרט נעשתה גרסה אילמת דבר שהיה מקובל באותו זמן בהוליווד. בעקבות הצלחת סרט זה נעשו מספר רב של סרטים מוזיקליים בשיטת הטכניקולור כמו "On with the Show",‏ "Gold Diggers of Broadway",‏ "Sally" ו-"The Life of the Party". אולם אף אחת מגרסאות הטכניקולור שלהם הצליחה לשרוד. בזמנו הסרט זכה לביקורות מהללות ולהכנסות גבוהות. אולם עם השנים מבקרים תקפו את הסרט על חולשתו, מלודרמטיות יתר וקלישאותיו רבות. רבים טוענים שהסרט זכה בפרס אוסקר לסרט הטוב ביותר עקב הסרטים הגרועים שהיו מועמדים בקטגוריה באותה שנה בטקס פרסי אוסקר ה-2. האתר "Filmsite" סבר שזה נבע מהכאוס של המעבר מסרטים אילמים לסרטים מדברים. נכון ל-2013 הסרט מחזיק ציון "רקוב" של 38% בהתבסס על 16 ביקורות מהאתר "Rotten Tomatoes". השירים נכתבו על ידי ארתור פריד והולחנו על ידי ניקו הרב בראון. "Broadway Melody" "Love Boat" "You Were Meant For Me" "Wedding of the Painted Doll" "Boy Friend" "Truthful Deacon Brown", music and lyrics by Willard Robison "Lovely Lady" פרס אוסקר לסרט הטוב ביותר פרס אוסקר לבמאי הטוב ביותר - הארי בומונט (הפסיד לפרנק לויד מהסרט "אישה אלוהית") פרס אוסקר לשחקנית הטובה ביותר - בסי לאב (הפסידה למרי פיקפורד מהסרט "מגונדרת") לא הוכרזו מועמדויות לפרס אוסקר בטקס שנערך בשנת 1930. ברם בומונט ולאב נחשבו למועמדים פוטנציאלים והאקדמיה האמריקאית לקולנוע הכירה במועמדותם באופן רשמי. מדיה וקבצים בנושא מנגינת ברודוויי בוויקישיתוף "מנגינת ברודוויי", במסד הנתונים הקולנועיים IMDb (באנגלית) "מנגינת ברודוויי", באתר נטפליקס "מנגינת ברודוויי", באתר AllMovie (באנגלית) "מנגינת ברודוויי", באתר Rotten Tomatoes (באנגלית) "מנגינת ברודוויי", במסד הנתונים הקולנועיים KinoPoisk (ברוסית)